ADVANC โบรกฯคาดกำไร Q3/62 โตแตะ 8.94 พันลบ.แนะซื้อเป้าหมาย 245 บ.
ADVANC โบรกฯคาดกำไร Q3/62 โตแตะ 8.94 พันลบ.แนะซื้อเป้าหมาย 245 บ.
ADVANC โบรกฯคาดกำไร Q3/62 โตแตะ 8.94 พันลบ.แนะซื้อเป้าหมาย 245 บ.
10 ต.ค. 2562

บล.ไอร่า ระบุในบทวิเคราะห์วันนี้(10ต.ค.62) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC คาดในไตรมาส 3/62 ตัวเลข ARPU ดีขึ้นจากการปรับเพิ่มราคา Package ราคาต่ำที่หมดอายุลง อีกทั้งคาดค่าเช่าเสา TOT ลดลงประมาณ 200 ล้านบาท/ไตรมาส (เริ่มบันทึกค่าเช่าใหม่ไตรมาส3/62) ทำให้คาดกำไรจากการดำเนินงานปกติ เพิ่มขึ้น 5.4%เทียบช่วงเดียวกันของปีก่อน อยู่ที่ 8,540 ล้านบาท ดีสุดในรอบ 14 ไตรมาส และเมื่อรวมรายการพิเศษ ประมาณ 400 ล้านบาท จากการบันทึกกลับค่าเช่าเสา TOT ที่จ่ายไปเมื่อ 1H/62 แต่สามารถตกลงค่าเช่าได้ต่ำลงในไตรมาส3/62 ทำให้คาดกำไรสุทธิ 8,940 ล้านบาท เพิ่มขึ้น 15%qoq และ 32%yoy และเป็นไตรมาสที่กำไรสุทธิสูงสุดในรอบกว่า 2 ปี
สำหรับประเด็น ADVANC – TOT สามารถตกลงระงับข้อพิพาท บนระบบอุปกรณ์ 2G ที่เป็นข้อพิพาทตั้งแต่ปี’60 มองเป็นบวกต่อ ADVANC หลัง ADVANC ตกลงซื้ออุปกรณ์ในส่วนนี้ และชำระเงิน 680 ล้านบาท ให้ TOT แลกกับการที่ TOT ถอนข้อพิพาท ซึ่ง ADVANC ได้ตั้งสำรองในคดีนี้ไว้แล้วที่ 559 ล้านบาท  ทำให้เกิดค่าใช้จ่ายส่วนเพิ่มไม่มาก ประมาณ 121 ล้านบาท
เดิม ADVANC เช่าใช้อุปกรณ์ดังกล่าวปีละ 2,000 ล้านบาท โดย ADVANC สามารถประหยัดไปได้ อย่างไรก็ตามคาดค่าใช้จ่ายในส่วนนี้จะลดลงอย่างมีนัยฯ อยู่แล้ว หาก กสทช. พิจารณายกเลิกระบบ 2G (กำหนดเดิมคือต.ค.’62) ประเมินราคาเป้าหมาย 245.00 บาท